Varaudumme Parikkalan vesikatkoon 21.5.-23.5.2024

(20.5.2024)

Parikkalan kunnalta saamamme tiedon mukaan Parikkalan keskusta-alueen vesikatko alkaa tiistaina 21.5. kello 8 ja jatkuu torstai-iltaan 23.5.2024 saakka. Tarkemmat tiedot alla Parikkalan kunnan tiedotteessa.

Olemme yhdessä Parikkalan kunnan ja Parikkalan toimintayksiköidemme kanssa varautuneet vesikatkoon. Katkon maantieteellinen laajuus on käyty maanantaina 20.5. läpi Parikkalan kunnan ja Ekhvan yhteisessä palaverissa.

Parikkalan kunnalta saadun tiedon mukaan vesikatko ei koske Parikkalan hyvinvointikeskusta eikä palvelukoti Käskynkkää. Muiden mahdollisesti vesikatkon alueella sijaitsevien Etelä-Karjalan hyvinvointialueen yksiköiden kanssa on aloitettu varautumistoimet jo viikonlopun aikana.

Ohjeet asiakkaille ja läheisille

Työntekijämme tukevat kotihoidon asiakkaita varautumaan kunnan antamien ohjeiden mukaisesti veden katkeamiseen. Käydessämme asiakkaan kotona autamme varaamaan kotiin juomavettä sekä seuraamme tilanteen etenemistä.

Muut Parikkalan toimintayksikkömme ovat varautuneet myös mahdolliseen vesikatkoon.

Mikäli teillä on kysyttävää esimerkiksi oman läheisenne tilanteesta, pyydämme teitä ottamaan yhteyttä asiakkaan omaan yksikköön.

Vesikatkon vaikutuksia seurataan

Katkoalue on jaettu kolmeen erilaista varautumista vaativaan alueeseen. Parikkalan yksiköitä on tiedotettu tilanteesta erikseen ja käyty kunkin yksikön kanssa läpi tilanteeseen varautuminen. Ohjaamme noudattamaan Parikkalan kunnan toimintaohjeita.

Seuraamme tilanteen etenemistä yhdessä. Alueen yksiköitä on pyydetty myös seuraamaan jatko-ohjeita, mikäli kunta antaa esimerkiksi kehotuksen keittää vettä katkon jälkeen.

Lisätietoja:

Parikkalan kunnan verkkosivut

Parikkalan kunnan 20.5. julkaisema tiedote (mm. päivittynyt kartta)

Parikkalan kunnan 17.5. julkaisema tiedote (kartta vesikatkoalueesta)