Parikkala valmistelee vesikatkoa loppuviikolle

(27.5.2024)
(Uutista päivitetty 27.5.2024: uutiseen lisätty linkki Parikkalan kunnan julkaisemaan tiedotteeseen)

Parikkalan kunta valmistelee vesikatkoa loppuviikolle. Katkon ennakoitu ajankohta olisi 30.-31.5.2024.

Mahdollinen katko koskettaa osaa hyvinvointialueen yksiköistä ja asiakkaista, jonka vuoksi Ekhva valmistelee korvaavia vedenjakelun toimia. Vesikatkon piti toteutua jo edellisellä viikolla, mutta korjaustöissä ilmenneiden ongelmien vuoksi vesikatkon ajankohta siirtyi.

Parikkalan kunta on antanut ohjeet, että mikäli vesi on värillistä tai sameaa, vettä tulee juoksuttaa vesihanasta hanan kylmältä puolelta, niin pitkään kunnes vesi muuttuu kirkkaaksi. Vedenjuoksutuksen jälkeen vesihanan poresuutin on hyvä avata ja tarvittaessa puhdistaa. Vettä ei tarvitse keittää.

Kunta tiedottaa asiasta seuraavan kerran maanantaina 27.5.2024 klo 15 mennessä. Ekhva ja Parikkalan kunta seuraavat tilannetta ja tekevät asiassa yhteistyötä. Päivitämme tilannetta seuraavan kerran 29.5. tai tarvittaessa aiemmin.

Parikkalan kunnan tiedotteet:

Tiedote 27.5.2024 klo 12.30 Vesijohdon korjaustyö

Tiedote 22.5.2024 klo 11:15 Vesijohdon korjaus

Tiedote 22.5.2024 klo 8:30 Vesijohdon korjaustyö

Väliaikatiedote 21.5.2024 klo 18.00 Vesijohdon korjaustyö

Väliaikatiedote 21.5.2024 klo 15.00 vesivuodon korjaus

Aiemmat uutisemme aiheesta:

22.5.2024

Parikkalan vesikatko siirtyy seuraavalle viikolle

20.5.2024

Varaudumme Parikkalan vesikatkoon 21.5.-23.5.2024

Lisätietoja:

Mikko Aaltonen, valmiusasiantuntija, p. 040 651 5874, mikko.aaltonen@ekhva.fi